S-1682/2008

Ár 2008, fimmtudaginn 18. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1682/2008: Ákæruvaldið (Ó-kk-nf I-kk-nf Ó-kk-nf) gegn A-kk-þgf F-kk-þgf H-kk-þgf (V-kk-nf H. V-kk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri sl. á hendur ákærða, A-kk-þgf F-kk-þgf H-kk-þgf, kt. 000000-0000, Stórholti 47, Reykjavík, “fyrir eftirtalin umferðarlaga- og hegningarlagabrot framin á árunum 2007 og 2008:

I.

Fyrir gripdeild, í neðangreind skipti, á bensínafgreiðslustöð Olís við Klöpp í Reykjavík dælt eldsneyti á bifreiðina VI-521 fyrir samtals verðmæti kr. 14.947 og í bæði skiptin ekið á brott án þess að greiða fyrir það:

i.) Föstudaginn 24. ágúst 2007, eldsneyti að verðmæti 7.500 kr.

ii.) Miðvikudaginn 3. október 2007, eldsneyti að verðmæti 7.447 kr.

Þetta telst varða við 245. gr. almennra hegningarlaga nr. 19/1940.

Í máli þessu gerir E-kk-nf B-kk-nf, þá kröfu fh. Olíuverslunar Íslands hf. kt. 000000-0000, að ákærði verði dæmdur til greiðslu skaðabóta að fjárhæð kr. 7.447, ásamt vöxtum samkvæmt 8. gr. vaxtalaga nr. 38/2001, frá tjónsdegi 3. október 2007 en síðan dráttarvexti samkvæmt 6. og 9. gr. sömu laga að liðnum mánuði frá birtingu kröfunnar til greiðsludags.

II.

Fyrir umferðarlagabrot, með því að hafa að kvöldi mánudagsins 14. apríl 2008, ekið bifreiðinni VI-521, undir áhrifum áfengis (vínandamagn í útöndunarlofti 0,29 mg/l.) og sviptur ökuréttindum vestur Hverfisgötu í Reykjavík, uns lögregla stöðvaði aksturinn við Lindargötu.

Þetta telst varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

III.

Fyrir umferðarlagabrot, með því að hafa föstudaginn 13. júní 2008, ekið bifreiðinni VI-521, sviptur ökuréttindum og svo óvarlega, verstur Miklubraut í Reykjavík, að henni var ekið utan xx-xxx, sem ekið var sömu leið umrætt sinn og án þess að nema staðar við umferðaróhappið og ekið norður Kringlumýrarbraut.

Þetta telst varða við 1. mgr. 4. gr., 1. mgr. 10. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

IV.

Fyrir umferðarlagabrot, með því að hafa að kvöldi laugardagsins 5. júlí 2008 ekið bifreiðinni VI-521 undir áhrifum áfengis (vínandamagn í blóði 1,78‰), óhæfur um að stjórna henni örugglega vegna áhrifa ávana og fíkniefna og sviptur ökuréttindum, suður Borgarbraut í Borgarnesi, uns lögregla stöðvaði aksturinn á Brúartorgi.

Þetta telst varða við 1. mgr., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100 gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

V.

Fyrir umferðarlagabrot, með því að hafa að kvöldi föstudagsins 11. júlí 2008 ekið bifreiðinni VI-521, sviptur ökuréttindum, vestur Hverfisgötu í Reykjavík, uns lögregla stöðvaði aksturinn á móts við Þjóðleikhúsið.

Þetta telst varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

VI.

Fyrir umferðarlagabrot, með því að hafa fimmtudaginn 21. ágúst 2008 ekið bifreiðinni VI-521, sviptur ökuréttindum, af Leifsgötu og norður Snorrabraut í Reykjavík, uns lögregla stöðvaði aksturinn á Flókagötu.

Þetta telst varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.”

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Auðgunarbrot ákærða voru framin áður en hann hlaut tvo skilorðsbundna dóma m.a. fyrir þjófnaðarbrot á þessu ári, fyrst í Færeyjum og síðar í Héraðsdómi Norðurlands eystra. Ber að dæma upp þessa dóma og gera ákærða refsingu í einu lagi. Þykir refsing ákærða hæfilega ákveðin fangelsi í sex mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, V-kk-þgf V-kk-þgf hdl., 150.000 krónur í málsvarnarlaun, sem dæmast með virðisaukaskatti. Þá ber að dæma hann til þess að greiða annan sakarkostnað, 154.523 krónur.

DÓMSORÐ:

Ákærði, A-kk-nf F-kk-nf H-kk-nf, sæti fangelsi í 6 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu.

Ákærði sæti sviptingu ökuréttar í 5 ár frá dómsuppsögu að telja.

Ákærði greiði verjanda sínum V-kk-þgf H. V-kk-þgf 150.000 krónur í málsvarnarlaun og 154.523 krónur í annan sakarkostnað.

P-kk-nf G-kk-nf.